เอกชนเลื่อนจัดงาน หลังจนท.ปะทะผู้ชุมนุม
เอกชนเลื่อนจัดงาน-แบง์ทิสโก้-พูลเด็นเชียลปิดสำนักงานใหญ่สาทรวันนี้
14 พ.ค. 2553

เอกชนเลื่อนจัดงาน-แบง์ทิสโก้-พูลเด็นเชียลปิดสำนักงานใหญ่สาทรวันนี้
ภายหลังจากสถานการณ์การเมืองมีความรุนแรงขึ้นและเกิดการปะทะระหว่างผู้ชุมนุมกับทหารในหลาายๆจุด ของวันที่ 14 พ.ค.2553  ได้ส่งผลให้  บริษัทเอกชนและหน่วยงานต่างได้ประกาศยกเลิกการจัดงาน รวมถึงได้มีการประกาศปิดทำการของสำนักงานใหญ่ในวันนี้ ตลาดหลักทรัพย์แห่งประเทศไทยแจ้งกยเลิกการจัดงาน   “วันตลาดนัดผู้ลงทุนไทย - Thai Investors' Day” ประจำเดือนพฤษภาคม ในวันเสาร์ที่ 15 พฤษภาคม 2553    เวลา 12.30 - 17.15 น. ณ หอประชุมศาสตราจารย์สังเวียน อินทรวิชัย ชั้น 3 อาคารตลาดหลักทรัพย์ฯ ถ.รัชดาภิเษก
ขณะที่บริษัท บริษัท ออฟฟิศเมท ผู้นำธุรกิจจำหน่ายสินค้าเครื่องเขียนและอุปกรณ์สำนักงาน โดยผ่านระบบแค็ตตาล็อก และระบบออนไลน์ผ่านเว็บไซต์ www.officemate.co.th    ได้ยกเลิกการ  แถลงข่าว  เตรียมพร้อมเข้าจดทะเบียนในตลาดหลักทรัพย์ mai   ในวันจันทร์ที่ 17 พฤษภาคม 2553 เวลา 10.00 – 11.45 น. ที่โถงนิทรรศการ ชั้น 1 อาคารตลาดหลักทรัพย์แห่งประเทศไทย  เนื่องจากสถานการณ์ทางการเมือง  ส่วนบริษัท  พรูเด็นเชียล ประกันชีวิต (ประเทศไทย) ประกาศปิดทำการในวันศุกร์ที่ 14 พฤษภาคม 2553 และจะเปิดทำการในวันจันทร์ที่ 17 พฤษภาคม 2553 หากมีการเปลี่ยนแปลงจะแจ้งให้ทราบต่อไป
ทั้งนี้ ลูกค้าและผู้ที่ต้องการติดต่อบริษัท สามารถติดต่อได้ที่หมายเลย 08 1815 2011 ธนาคารทิสโก้ สำนักงานใหญ่ ถนนสาทรเหนือ ปิดทำการวันนี้  ลูกค้าธนาคาร สามารถติดต่อสาขาใกล้เคียงที่เปิดทำการได้ที่ สาขาเซ็นทรัลพระราม 3 และสาขาอื่นๆ สอบถามเพิ่มเติมได้ที่ ศูนย์ลูกค้าสัมพันธ์ โทร. 02 633 6000